पातालगंगा के पास हमलोग श्रीशैलम बांध देखने के लिए रूके। यहां पर एक व्यू प्वांइट है जहां से आप जलाशय का नजारा कर सकते हैं। फोटो खिंचवा सकते हैं। सभी आने जाने वाली गाडियां यहां रूकती हैं. हालांकि आप बिना अनुमति के जलाशय के पास तक नहीं जा सकते। कृष्णा नदी पर इस बांध का निर्माण 1981 में पूरा हुआ। इसका निर्माण 1960 में आरंभ हुआ था। बांध के एक तरफ आंध्र प्रदेश का करनूल जिला है तो दूसरी तरफ तेलंगाना का महबूब नगर जिला।